סוזן סולומון

סוזן סולומון (באנגלית: Susan Solomon; נולדה ב-19 בינואר 1956) היא כימאית של האטמוספירה יהודיה אמריקאית. נודעה בעבודותיה על ה"חור באוזון" מעל אנטארקטיקה. בספטמבר 2021 הופיעה ברשימת 50 היהודים המשפיעים ביותר בעולם של הג'רוזלם פוסט.

השכלה ומסלול מדעי
סולומון נולדה בשיקגו ב-1956, בתם של לאונרד סולומון, סוכן ביטוח יהודי ואליס רוטמן סולומון, מורה בבית ספר יסודי. כבר בילדותה התעניינה במדעים: בבית הספר התיכון זכתה בפרס בתחרות מדעית על פרויקט בו מדדה את אחוז החמצן בתערובת של גזים.
סיימה תואר ראשון בכימיה במכון הטכנולוגי של אילינוי, בשנת 1977. סיימה דוקטורט בכימיה באוניברסיטת קליפורניה בברקלי ב-1981, עבודת התזה שלה הייתה בנושא כימיה של האטמוספירה.

רוב שנותיה עבדה במנהל האוקיינוסים והאטמוספירה הלאומי (NOAA). עד 2011 הייתה ראש קבוצת הכימיה ומזג האוויר של הארגון. באותה שנה עברה למכון הטכנולוגי של מסצ'וסטס שם היא משמשת כפרופסור בקתדרה לכימיה של האטמוספירה ומדעי מזג האוויר.

סולומון היא חברה בפנל הבין-ממשלתי לשינוי האקלים (IPCC ). השתתפה בכתיבת דוח ההערכה השלישי (TAR). הייתה יושב ראש משותף של קבוצת העבודה הראשונה של דוח ההערכה הרביעי (AR4). בתור שכזו הייתה שותפה לפרס נובל לשלום לשנת 2007 שניתן ל-IPCC.

סולומון נישאה בשנת 1988 לבארי סיידבל.

פעילותה המדעית
סולומון הייתה הראשונה שהציעה את ההשערה כי ריאקציית הרדיקליים חופשיים של Chlorofluorocarbon היא הגורם ל"חור באוזון" מעל אנטארקטיקה. בשנים 1986 ו-1987 עמדה בראש משלחת האוזון הלאומית למצר מקמרדו שבאנטארקטיקה. משלחת שערכה מדידות לאישוש ההשערה. מחקריה של סולומון היוו את הבסיס לפרוטוקול מונטריאול להגנה על שכבת האוזון מפני פגיעה, באמצעות הטלת הגבלות על ייצור חומרים המסכנים אותה.

תפקידים ואותות הוקרה
 חברה באקדמיה הלאומית למדעים (ארצות הברית)
 חברה באקדמיה הצרפתית למדעים
 חברה באקדמיה האירופית למדעים
 חברת החברה המלכותית -2008
 המדליה הלאומית למדעים - 1999
 פרס מכון ויצמן למדעניות מצטיינות - 2002
 נכללה בהיכל התהילה האמריקאי לנשים 2009
 זוכת פרס חזית הידע של קרן BBVA לשנת 2012.
 זוכת פרס קראפורד לשנת 2018

על שמה נקראים:
 אוכף השלג סולומון שבארץ ויקטוריה באנטארקטיקה.
 קרחון סולומון שבארץ ויקטוריה באנטארקטיקה.

קישורים חיצוניים

הערות שוליים

יהודים זוכי המדליה הלאומית למדעים
זוכות המדליה הלאומית למדעים
חברות האקדמיה הלאומית למדעים של ארצות הברית
יהודים חברי האקדמיה הלאומית למדעים של ארצות הברית
חברות האקדמיה הצרפתית למדעים
יהודים חברי האקדמיה הצרפתית למדעים
עמיתים זרים בחברה המלכותית
עמיתים יהודים בחברה המלכותית
חברות היכל התהילה הלאומי לנשים
חברות היכל התהילה של הארגון הבין-לאומי של נשים בטכנולוגיה
זוכות פרס ויצמן לנשים במדע
זוכות פרס מכון ויצמן למדע למדעניות מצטיינות
מדעניות אמריקאיות
מדענים יהודים אמריקאים
זוכי פרס קראפורד באסטרונומיה
זוכי פרס חזית הידע
אמריקאים שהופיעו ברשימת טיים 100
יהודים שהופיעו ברשימת טיים 100
אמריקאיות שנולדו ב-1956
אמריקאים שנולדו ב-1956
בוגרי הקולג' לכימיה באוניברסיטת קליפורניה בברקלי